open-index/open-wikipedia-markdown huggingface dataset:
Νύσα (μυθολογία)

Στην ελληνική μυθολογία, η ορεινή περιοχή της Νύσας που κατά τους μυθογράφους συσχετιζόταν με την Αιθιοπία, τη Λιβύη, την Τριβαλία, την Ινδία ή την Αραβία, ήταν το μέρος όπου οι νύμφες της βροχής, οι Υάδες, μεγάλωσαν τον θεό Διόνυσο, τον "Δία της Νύσας".

## Επισκόπηση
Παρόλο που η λατρεία του Διονύσου έφτασε στην ηπειρωτική Ελλάδα από την Μικρά Ασία (όπου οι Χετταίοι αυτοαποκαλούνταν "Νέσοι" και η γλώσσα τους "Νέσιλι"), η  τοποθεσία της Νύσας δεν θα μπορούσε παρά να ήταν μια φαντασίωση μιας ρομαντικής και απόμερης χώρας. Ίσως ακόμα και το όνομα Νύσα να εφευρέθηκε για να δοθεί εξήγηση στο όνομα του θεού. Ακόμα και ο Όμηρος αναφέρει το όρος Νύσειο όπου ο θεός Δίονυσος ανατράφηκε υπό την προστασία των νυμφών. Ο Ησύχιος ο Αλεξανδρεύς αναφέρει τα παρακάτω μέρη που προτάθηκαν από άλλους αρχαίους συγγραφείς ως την τοποθεσία του Νύσειου όρους: Αραβία, Αιθιοπία, Αίγυπτος, Βαβυλώνα, Ερυθρά Θάλασσα, Θράκη, Θεσσαλία, Κιλικία, Ινδία, Λιβύη, Λυδία, Μακεδονία, Νάξος, Συρία ή ακόμα και γύρω από τον Παγγαίο (μυθικό νησί νότια της Αραβίας). 'Οταν ο Διόνυσος επέστρεψε στον Όλυμπο από τη Νύσα έφερε μαζί του ενθεογόνο κρασί.

Σύμφωνα με τον Σερ Γουίλιαμ Τζόουνς, το "Μέρος" που θεωρούνταν από τους Έλληνες όρος στην Ινδία θα μπορούσε να αντιστοιχεί στο όρος Μέρου που βρίσκεται κοντά στην πόλη της Ναισάντα ή Νύσα, γνωστή στους Έλληνες ως Διονυσιούπολη.

Κατά την Ελληνιστική περίοδο, η Νύσα προσωποποιήθηκε ως η κηδεμόνας του Διονύσου και λεγόταν ότι είχε θαφτεί στη Σκυθόπολη (Μπειτ Σεαν) στο σημερινό Ισραήλ, η οποία θεωρόυσε τον Διόνυσο ως ιδρυτή της.

## Εξωτερικοί σύνδεσμοι

* Dictionary of Ancient Deities

Κατηγορία:Τοποθεσίες της Ελληνικής Μυθολογίας
Α.Μ.Σ. Ηρακλής Αγίων Θεοδώρων

Ο **Αθλητικός Μορφωτικός Σύλλογος Ηρακλής Αγίων Θεοδώρων** είναι ελληνική ποδοσφαιρική ομάδα. Εδρεύει στους Αγίους Θεοδώρους Μαγνησίας και το γήπεδό της είναι το Γήπεδο Αγίων Θεοδώρων. Έχει καταφέρει να προαχθεί μέχρι και την Β΄ ΕΠΣΘ, ενώ έχει φτάσει 5 φορές στα μπαράζ ανόδου για την Α΄ ΕΠΣΘ, στα οποία δεν κατάφερε να πάρει την πρόκριση για την μεγάλη τοπική κατηγορία. Η ομάδα ιδρύθηκε το 1981. Τα χρώματα της ομάδας είναι το πράσινο-κίτρινο.

Μετά από την διετή αδράνεια (2014–15) της ομάδας, ο Ηρακλής αγωνίστηκε στην Β΄ ΕΠΣΘ αφού η Γ΄ ΕΠΣΘ είχε καταργηθεί. Την επόμενη χρονιά (2017–18) τερμάτισε 10η και υποβιβάστηκε αφού ξαναδημιουργήθηκε η Γ΄ ΕΠΣΘ. Αν και δεν ήταν η καλύτερη χρόνια του Ηρακλή Αγίων Θεοδώρων κατάφερε να αναδείξει τον πρώτο σκόρερ στην κατηγορία ο οποίος έμελλε να αποτελέσει και παίκτη-προπονητή του συλλόγου για την επόμενη σεζόν στην Γ΄ ΕΠΣΘ.

Μία χρονιά αργότερα (2018–19) η ομάδα έδειξε πολύ καλό πρόσωπο από τα φιλικά κιόλας. Ο νέος προπονητής της ομάδας κατάφερε να κάνει τον Ηρακλή να πραγματοποιήσει μια πολύ καλή χρονιά. Η χρονιά ξεκίνησε και μέχρι το τέλος του πρώτου γύρου έβρισκε την ομάδα στην πεντάδα του βαθμολογικού πίνακα. Έχοντας μάλιστα πετύχει σπουδαία αποτελέσματα όπως η νίκη με τον Νηλέα Λεχωνίων που τερμάτισε δεύτερος. Τελικά η ομάδα δεν κατάφερε να μείνει στην πρώτη πεντάδα και τερμάτισε στην 7η θέση. 

Την σεζόν 2019–20, η ομάδα έμεινε ανενεργή για δεύτερη φορά, αλλά ενεργοποιήθηκε ξανά την σεζόν 2020–21 αυτή την φορά στην Β΄ ΕΠΣΘ αφού η Γ΄ ΕΠΣΘ καταργήθηκε, όμως δεν κατάφερε να χαρεί πολύ την συμμετοχή του στην κατηγορία από την στιγμή που πρωτάθλημα διεκόπη. Από την σεζόν 2021–22 είναι ανενεργή και δεν συμμετέχει σε κανένα πρωτάθλημα, συνεχίζει όμως να λειτουργεί ως πολιτιστικός σύλλογος. 

## Παραπομπές


## Πηγές
* http://www.epsthessalias.gr/?point_table=β2-επσθ 
* http://www.epsthessalias.gr 
* http://toxotisvolou.ucoz.com/publ/statistik_gia_swmate_a_th_e_p_s_thessal_a/hrakl_ag_wn_theod_rwn_a_m_s/4-1-0-55

Κατηγορία:Αθλητικοί σύλλογοι Μαγνησίας
Κατηγορία:Ιδρύσεις αθλητικών συλλόγων το 1981
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1981
Βέμβινα

Η **Βέμβινα** ήταν χωριό της αρχαίας Αργολίδας. Ο Στράβων λέει ότι ήταν μικρό χωριό που βρισκόταν μεταξύ των Κλεωνών και της Φλιούντας, κοντά στη Νεμέα. Σύμφωνα με την ελληνική μυθολογία, τα στέκια του Λιονταριού της Νεμέας βρισκόταν κοντά στη Βέμβινα.

Η τοποθεσία προς το παρόν είναι άγνωστη.

## Παραπομπές

Κατηγορία:Τοποθεσίες της Ελληνικής Μυθολογίας
Κατηγορία:Εγκαταλελειμμένοι οικισμοί στην Ελλάδα
Εμμανουήλ Σκορδίλης

Ο **Εμμανουήλ Σκορδίλης** (1908-1983), του Στυλιανού, ήταν Έλληνας δικηγόρος και βουλευτής.

## Βιογραφία
### Σταδιοδρομία
Γεννήθηκε το 1908 στην Ισθμία Κορινθίας, σπούδασε νομικά στο Πανεπιστήμιο των Αθηνών και εργάστηκε ως δικηγόρος στον Πειραιά από το 1931.

Εξελέγη δημοτικός σύμβουλος Πειραιώς το 1951 και το 1954. Πολιτεύτηκε με επιτυχία σε βουλευτικές εκλογές για πρώτη φορά το 1956 και εξελέγη βουλευτής Πειραιώς με την ΕΡΕ. Επανεξελέγη βουλευτής Πειραιώς και Νήσων πάλι με την ΕΡΕ  το 1961, το 1963  και το 1964. Μεταπολιτευτικά το 1974 εκλέχθηκε βουλευτής Α΄ Πειραιώς με τη Νέα Δημοκρατία λαμβάνοντας 8.365 ψήφους.

Σύζυγός του ήταν η Νασία Σκορδίλη, το γένος Δράκου. Ο Σκορδίλης πέθανε σε ηλικία 75 ετών στην Αθήνα και κηδεύτηκε στον ιερό ναό Παναγίτσας Παλαιού Φαλήρου στις 5 Δεκεμβρίου 1983.

## Παραπομπές


Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Πειραιώς και Νήσων
Κατηγορία:Βουλευτές Α΄ Πειραιά
Εμμανουηλ
Τακίν

Το **τακίν** (budorcas taxiclor) είναι σπάνιο φυτοφάγο θηλαστικό. Ανήκει στα βοοειδή. Ζει στην Κίνα και τα Ιμαλάια, και είναι δύσκολο να βρεθεί.

Είναι εθνικό ζώον του Μπουτάν. Στο κεφάλι φέρει δυο σχετικά μικρά κερατά. Το σώμα του είναι καλυμμένο με παχιά χρυσαφένια γούνα. Έχει ύψος 97 με 140&nbsp;cm και μάζα ως 600&nbsp;kg.

Απειλείται από την καταστροφή βιότοπου.

Κατηγορία:Βοοειδή
Βεγγάλη (αποσαφήνιση)

Ο όρος **Βεγγάλη** μπορεί να αναφέρεται στα παρακάτω: 

* Βεγγάλη, γεωγραφική περιοχή που καλύπτει τμήματα του Μπανγκλαντές και της Ινδίας.
* Δυτική Βεγγάλη, πολιτεία της Ανατολικής Ινδίας.
Βαρθολομαίος Γ΄ Γκίζι

O **Βαρθολομαίος Γ΄ Γκίζι**, (Ιταλικά: *Bartolommeo III Ghisi*, πέθανε το 1384) μέλος του Οίκου των Γκίζι ήταν Λατίνος φεουδάρχης στην Φραγκοκρατούμενη Ελλάδα, Κύριος της Τήνου, της Μυκόνου, της Κέας, της Σερίφου και Τριτημόριος της Εύβοιας (1352 - 1384). Ο Βαρθολομαίος Γ΄ Γκίζι ήταν γιος και διάδοχος του Γεωργίου Β΄ Γκίζι και της Σιμόνας κόρης του Καταλανού Αλφόνσο Φαδρίκ Αφέντη των Σαλώνων. Την περίοδο (1352 - 1358) που ήταν ανήλικος κυβέρνησε υπό την κηδεμονία της μητέρας του Σιμόνας. Η Δημοκρατία της Βενετίας τον διόρισε μέλος του Υψηλού Κυβερνητικού Συμβουλίου, σε αντάλλαγμα ο τιτλούχος Λατίνος Αυτοκράτορας της Κωνσταντινούπολης Ιάκωβος των Μπω αγόρασε την υψηλή κυριότητα στην Εύβοια (1383).

## Οικογένεια

Με την σύζυγο του Θεοδώρα Ασασίνα απέκτησε :

*Γεώργιος Γ΄ Γκίζι, o τελευταίος ηγεμόνας της οικογένειας, με τον θάνατο του (1390) κληροδότησε τα νησιά στην Βενετία.

## Παραπομπές
 		


## Πηγές

*Miller, William (1908). The Latins in the Levant, a History of Frankish Greece (1204–1566)
*Sturdza, M. D. (1999) Dictionnaire Historique et Généalogique des Grandes Familles de Grèce, d'Albanie et de Constantinople (2e edition Paris)

## Εξωτερικοί σύνδεσμοι

*ΛΑΤΙΝΟΙ ΗΓΕΜΟΝΕΣ

Κατηγορία:Οικογένεια Γκίζι
Κατηγορία:Ευγενείς του Δουκάτου του Αρχιπελάγους
Γεώργιος Γ΄ Γκίζι

Ο **Γεώργιος Γ΄ Γκίζι**, (ιταλικά: *Giorgio III Ghisi*, πέθανε το 1390) μέλος του Οίκου των Γκίζι ήταν Λατίνος φεουδάρχης στη Φραγκοκρατούμενη Ελλάδα, Κύριος της Τήνου, της Μυκόνου, της Κέας, της Σερίφου και Τριτημόριος της Εύβοιας (1384 - 1390).
O Γεώργιος Γ΄ ήταν γιος και διάδοχος του Βαρθολομαίου Γ΄ Γκίζι και της Θεοδώρας Ασασίνας. Πέθανε χωρίς απογόνους (1390), η οικογένεια του ξεκληρίστηκε και ο ίδιος στη διαθήκη του κληροδότησε την Τήνο, τη Μύκονο, την Κέα και τη Σέριφο στη Δημοκρατία της Βενετίας.

## Παραπομπές
 		


## Πηγές

*Sturdza, M. D. (1999) Dictionnaire Historique et Généalogique des Grandes Familles de Grèce, d'Albanie et de Constantinople (2e edition Paris)

## Εξωτερικοί σύνδεσμοι

*ΛΑΤΙΝΟΙ ΗΓΕΜΟΝΕΣ

Κατηγορία:Οικογένεια Γκίζι
Κατηγορία:Ευγενείς του Δουκάτου του Αρχιπελάγους
Καμποτζιανές εκλογές Γερουσίας (2018)

**Εκλογές για Γερουσία **διεξήχθησαν στην Καμπότζη στις 25 Φεβρουαρίου του 2018, έπειτα από αναβολή από τις 14 Ιανουαρίου 2018. Για πρώτη φορά, οι εκλογές για τη Γερουσία και οι βουλευτικές εκλογές διενεργήθηκαν κατά το ίδιο έτος. Το αποτέλεσμα ήταν η νίκη για το CPP, το οποίο κέρδισε 58 έδρες. Ο βασιλιάς Νοροντόμ Σιχαμόνι διόρισε την Πριγκίπισσα Νοροντόμ Αρουνρασμί και τον Ουμ Σομάνιν στη Γερουσία.

## Αποτελέσματα

## Παραπομπές


2018
Καμποτζη
Π.Α.Ο. Ηρακλής Ελευσίνας

Ο **Ποδοσφαιρικός Αθλητικός Όμιλος Ηρακλής Ελευσίνας** είναι ελληνικό ποδοσφαιρικό σωματείο το οποίο εδρεύει στην Ελευσίνα. Επίσημο έτος ίδρυσης του συλλόγου είναι το 1928, χρώματα του συλλόγου το πράσινο και το λευκό και έμβλημά του το τριφύλλι. Ο σύλλογος ανήκει στην Ε.Π.Σ. Δυτικής Αττικής, αγωνιζόμενος στις διοργανώσεις της, ενώ παλαιότερα άνηκε στη δύναμη της Ε.Π.Σ. Πειραιώς. Στο παρελθόν είχε αγωνιστεί στη Γ΄ Εθνική και στη Δ΄ Εθνική Κατηγορία. Αγωνιστική έδρα του αποτελεί το Δημοτικό Στάδιο Ελευσίνας.

## Ιστορία
Ο Ηρακλής Ελευσίνας ιδρύθηκε το 1928 στην Ελευσίνα από Μικρασιάτες πρόσφυγες. Αποτέλεσε απόγονος του προγενέστερου συλλόγου «Μικρασιατική Ένωση Ελευσίνας», πρώτη προσφυγική ομάδα της περιοχής που υπήρχε από το 1925. Το όνομα του συλλόγου παραπέμπει στον ομώνυμο ήρωα της Ελληνικής μυθολογίας και δόθηκε από τον Ηρακλή Γιογιό, ένας εκ των ιδρυτών του συλλόγου. 

Το 1956 εντάχθηκε στη δύναμη της Ε.Π.Σ. Πειραιώς και έκτοτε αγωνίζεται επίσημα. Την περίοδο 1979-1980 αναδείχθηκε υπέρ-πρωταθλητής Πειραιώς επικρατώντας του Αίαντα Σαλαμίνας στον αγώνα που διεξήχθη στο Δημοτικό Γήπεδο Νεάπολης Νίκαιας και κέρδισε την άνοδο στην Εθνική Ερασιτεχνική Κατηγορία, τρίτη τη τάξει κατηγορία του Ελληνικού ποδοσφαίρου. Το 1982-1983 αναδείχθηκε πρωταθλητής Πειραιώς και το 1990-1991 αναδείχθηκε υπέρ-πρωταθλητής επικρατώντας εκ νέου του Αίαντα Σαλαμίνας στον αντίστοιχο αγώνα που διεξήχθη στο Δημοτικό Στάδιο Κορυδαλλού. Τις χρονιές 1980-1981 και 1981-1982 αγωνίστηκε στην Εθνική Ερασιτεχνική Κατηγορία και τις χρονιές 1983-1984, 1991-1992, 1992-1993 και 1993-1994 αγωνίστηκε στο πρωτάθλημα της Δ΄ Εθνικής Κατηγορίας. 

Κατόπιν, συνέχισε να αγωνίζεται στο πρωτάθλημα της Α΄ Κατηγορίας της Ε.Π.Σ. Πειραιώς και το 2003 ιδρύθηκε η Ε.Π.Σ. Δυτικής Αττικής, με τον Ηρακλή Ελευσίνας να εντάσσεται και να αποτελεί ιδρυτικό της σωματείο. Από τη σεζόν 2003-2004 έως την σεζόν 2024-2025 αγωνίστηκε στην Α΄ Κατηγορία της Ε.Π.Σ. Δυτικής Αττικής. Το 2018 κατέκτησε το Κύπελλο της Ε.Π.Σ. Δυτικής Αττικής στην παρθενική του συμμετοχή στον τελικό της διοργάνωσης, επικρατώντας του Μανδραϊκού. Τη σεζόν 2018-2019 συμμετείχε ως Κυπελλούχος της Ε.Π.Σ. Δυτικής Αττικής στο Κύπελλο Ελλάδας, όπου συνάντησε τον Κυπελλούχο της Ε.Π.Σ. Λασιθίου Ο.Φ. Ιεράπετρας, ομάδα της Γ΄ Εθνικής Κατηγορίας και αποκλείστηκε.

## Παραπομπές


## Δείτε επίσης
* Κατάλογος ποδοσφαιρικών σωματείων Ε.Π.Σ. Δυτικής Αττικής

## Δείτε επίσης
* Ο Π.Α.Ο. Ηρακλής Ελευσίνας στην Ε.Π.Σ. Δυτικής Αττικής

Κατηγορία:Αθλητικοί σύλλογοι Αττικής
Κατηγορία:Ιδρύσεις αθλητικών συλλόγων το 1928
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1928
Κατηγορία:Ελληνικοί προσφυγικοί αθλητικοί σύλλογοι
Ζουλιά Ντουκουρνό

Η **Ζουλιά Ντουκουρνό** (γεννημένη στις 18 Νοεμβρίου 1983) είναι Γαλλίδα σκηνοθέτις και σεναριογράφος. Σπούδασε σεναριογραφία στη σχολή La Fémis. Το 2011, η ταινία μικρού μήκους *Junior *κέρδισε το βραβείο Petit Rail d'Or στο Φεστιβάλ Κινηματογράφου των Καννών του 2011.

Η ταινία *Raw*  του 2016, προβλήθηκε στην ενότητα International Critics' Week στο Φεστιβάλ Κινηματογράφου των Καννών του 2016ν. Το πρότζεκτ αναπτύχθηκε μέσω του προγράμματος TorinoFilLab το 2013. Τον Οκτώβριο του 2016, το *Raw *κέρδισε το Βραβείο Sutherland για τη Καλύτερη Πρώτη Ταινία Μεγάλου Μήκους στο London Film Festival. 

## Φιλμογραφία

## Εξωτερικοί σύνδεσμοι
* 

## Παραπομπές


Κατηγορία:Γάλλοι σκηνοθέτες
Κατηγορία:Γάλλοι σεναριογράφοι
Ίδρυμα (Ελλάδα)

**Ίδρυμα** είναι ένας οργανισμός, κερδοσκοπικός ή μη, ο οποίος εξυπηρετεί ένα συγκεκριμένο σκοπό. Στο άρθρο 108 του Αστικού Κώδικα αναφέρεται: Αν με ιδρυτική πράξη μια περιουσία ορίστηκε για να εξυπηρετηθεί ορισμένος σκοπός, το ίδρυμα αποκτά προσωπικότητα με διάταγμα που εγκρίνει τη σύστασή του.

Η επομένως, Ίδρυμα είναι η έχουσα νομική προσωπικότητα οργάνωση που επιδιώκει ορισμένο σκοπό με την περιουσία που τάχθηκε για την εξυπηρέτηση του σκοπού. Το ιδιωτικό ίδρυμα, σε αντίθεση με ένα φιλανθρωπικό ίδρυμα, δεν απαιτεί γενικά χρήματα από το κοινό. Και ένα ιδιωτικό ίδρυμα δεν έχει τις νομικές απαιτήσεις και τις ευθύνες αναφοράς ενός εγγεγραμμένου, μη κερδοσκοπικού ή φιλανθρωπικού ιδρύματος. Πολλά ιδρύματα δεν ασχολούνται με τη φιλανθρωπία: ορισμένα ιδιωτικά ιδρύματα χρησιμοποιούνται για σκοπούς προγραμματισμού ακινήτων.

## Παραπομπές


Κατηγορία:Κοινωνία
Άντζελα Μελίλλο

Η **Άντζελα Μελίλλο** (ιταλικά: *Angela Melillo*, γεννημένη στο Ρώμη στις 5 Μαΐου 1972) είναι Ιταλίδα ηθοποιός. 

## Τα πρώτα βήματα
Ξεκίνησε την καριέρα της στον κόσμο της ψυχαγωγίας ως χορεύτρια και έγινε, στη δεκαετία του 2000, ηθοποιός του κινηματογράφου, του θεάτρου και της τηλεόρασης. Από το 2006 έως το 2013, είναι παντρεμένη με τον εστιάτορα (ιδιοκτήτη ορισμένων εστιατορίων) Ετσιο Μπαστιανέλλι (Ezio Bastianelli), με τον οποίον απέκτησαν μια κόρη, τη Mia.

## Φιλμογραφία


## Θέατρο

* *Tre Tre Giù Giulio* σε σκηνοθεσία του Pier Francesco Pingitore
* *La Vedova Allegra* σε σκηνοθεσία του Gino Landi
* *Troppa Trippa* σε σκηνοθεσία του Pier Francesco Pingitore
* *Crem Caramel* σε σκηνοθεσία του Pier Francesco Pingitore
* *Mavaffallopoli* σε σκηνοθεσία του Pier Francesco Pingitore
* *Tutte pazze per Silvio* σε σκηνοθεσία του de Pier Francesco Pingitore
* *Romolo e Remolo* σε σκηνοθεσία του Pier Francesco Pingitore
* *Facce ride show* σε σκηνοθεσία του Pier Francesco Pingitore
* *Miracolo a teatro* σε σκηνοθεσία του Gaetano Liguori
* *Fashion e confucion* σε σκηνοθεσία του Paolo Mellucci
* 2012-2015: *5 Donne e 1/2*, του και σε σκηνοθεσία του Piero Moriconi
* 2016-2017: *Una Fidanzata per Papà*, του και σε σκηνοθεσία του Piero Moriconi, με Sandra Milo, Savino Zaba, Moreno Amantini, Valentina Paoletti και Stefano Antonucci
* 2018: *Lo zio di città*, του και σε σκηνοθεσία του Piero Moriconi, με Andrea Roncato, Daniela Terreri, Moreno Amantini και Virginia Fioravanti

## Παραπομπές


## Εξωτερικοί σύνδεσμοι

*  

Κατηγορία:Ιταλίδες ηθοποιοί θεάτρου
Κατηγορία:Ιταλίδες ηθοποιοί κινηματογράφου
Κατηγορία:Ιταλίδες ηθοποιοί τηλεόρασης
12 Τραγούδια από τις Κατακόμβες

Τα ***12 Τραγούδια από τις Κατακόμβες*** αποτελούν τον πρώτο δίσκο του συγκροτήματος Τα Παιδιά της Παλαιότητας από την Κέρκυρα, διάδοχου σχήματος των Κόρε. Ύδρο.. Βασισμένος σε έναν κύκλο ανέκδοτων τραγουδιών του Π.Ε. Δημητριάδη από την εποχή των Κόρε. Ύδρο., ο δίσκος ηχογραφήθηκε με φορητό εξοπλισμό σε διάφορα σημεία της πόλης της Κέρκυρας και κυκλοφόρησε από την Inner Ear τον Ιούνιο του 2014.

## Λίστα Κομματιών

# "Μια Νέα Αίρεση" – 2:33
# "Τα Μάτια του Ρασοφόρου" – 2:52
# "Το Δράμα Ενός..." – 2:27
# "Μην Αναφέρεις την Αγάπη" – 5:01
# "Ήμουν ο Χριστός (στα όνειρά μου)" – 0:38
# "Ανατριχίλα πάνω από την Παναγία" – 4:09
# "(μία ανάπαυλη)" – 0:59
# "Ένα Συναίσθημα" – 3:50
# "(Αναλογία με) Το Τέλος της Αναλογικής Τηλεόρασης" – 2:35
# "Μνήμες '85" – 2:32
# "Το Γαλάζιο Τραγούδι (στην εποχή της διάχυσης)" – 4:31
# "Προετοιμασία για την Κηδεία" – 2:29
# "Θέμα: Αποχαιρετιστήριο" – 3:33

## Παραπομπές


## Εξωτερικοί σύνδεσμοι

* Τα ''12 Τραγούδια από τις Κατακόμβες'' στο Discogs
* Τα ''12 Τραγούδια από τις Κατακόμβες'' στο MusicBrainz
* Τα ''12 Τραγούδια από τις Κατακόμβες'' στο YouTube

Κατηγορία:Τα Παιδιά της Παλαιότητας (δισκογραφία)
Κατηγορία:Άλμπουμ του 2014
Γλώσσα Καζάμπε

Η **γλώσσα Καζάμπε** (ή **Καμπάζε**) είναι εξαφανισμένη γλώσσα του Καμερούν, η οποία ομιλούταν γύρω από το Μαμπίλα στην περιοχή Νιαλάνγκ. Ο τελευταίος ομιλητής, ένας άνθρωπος με το όνομα Μπογκόν, πέθανε στις 5 Νοεμβρίου του 1995.

## Βιβλιογραφία

* Connell, B. (1995). *Dying Languages and the Complexity of the Mambiloid Group*. Paper presented at the 25th Colloquium on African Languages and Linguistics, Leiden.

## Παραπομπές


Κατηγορία:Γλώσσες του Καμερούν
Μαρί Κόλβιν

Η **Μαρί Κατρίν Κόλβιν** (Marie Catherine Colvin) (12 Ιανουαρίου 1956 - 22 Φεβρουαρίου 2012) ήταν Αμερικανίδα δημοσιογράφος που εργάστηκε ως πολεμική ανταποκρίτρια, για τη βρετανική εφημερίδα *[[The Sunday Times]]*. Πέθανε καλύπτοντας την πολιορκία της Χομς στη Συρία.

Μετά τον θάνατό της, το Πανεπιστήμιο Στόνι Μπρουκ δημιούργησε το «Κέντρο Πολεμικών Ανταποκριτών Μαρί Κόλβιν» προς τιμήν της. Η οικογένειά της ίδρυσε επίσης το Ίδρυμα Memorial Marie Colvin μέσω του Κοινοτικού Ιδρύματος Long Island, το οποίο παρέχει δωρεές στο όνομα της Μαρίας προς τιμήν του ανθρωπιστισμού της. Τον Ιούλιο του 2016, δικηγόροι που εκπροσώπησαν την οικογένεια της Κόλβιν κατέθεσαν αστική αγωγή κατά της κυβέρνησης της Αραβικής Δημοκρατίας της Συρίας υποστηρίζοντας πως διέθεταν αποδείξεις ότι η συριακή κυβέρνηση διέταξε άμεσα τη δολοφονία της.

## Βραβεία
*2000 - Δημοσιογράφος της Χρονιάς, Ένωση Ξένου Τύπου
*2000 - Θάρρος στη Δημοσιογραφία, Διεθνές Ίδρυμα Μέσων Γυναικών
*2001 - Ξένος Δημοσιογράφος της Χρονιάς, Βρετανικά Βραβεία Τύπου
*2009 - Ξένος Δημοσιογράφος της Χρονιάς, Βρετανικά Βραβεία Τύπου
*2012 - Βραβείο Άννα Πολίτοφσκαγια
*2012 - Ξένος Δημοσιογράφος της Χρονιάς, Βρετανικά Βραβεία Τύπου

## Παραπομπές σημειώσεις

## Περαιτέρω ανάγνωση
* 
* 
* 

## Εξωτερικοί σύνδεσμοι
* mariecolvin.org
* 
*
*
*
*
*

Κατηγορία:Αμερικανοί δημοσιογράφοι
Μάνος Γαβράς

Ο **Μάνος Γαβράς** (Ηράκλειο, 9 Ιουλίου 1973) είναι Έλληνας ηθοποιός, παραγωγός, συγγραφέας και επιχειρηματίας.

## Βιογραφικό
Γεννήθηκε στο Ηράκλειο το 1973. Τελειώνοντας το σχολείο ξεκίνησε τις σπουδές του στην υποκριτική στη Δραματική Σχολή του Εθνικού Θεάτρου ενώ αργότερα έκανε σπουδές και στην Αμερική όπου και συμμετείχε σε διάφορες κινηματογραφικές και τηλεοπτικές παραγωγές.

### Τηλεόραση
Έκανε το τηλεοπτικό του ντεμπούτο σε ένα επεισόδιο της αστυνομικής σειράς "Τμήμα Ηθών" στον ANT1. Ακολούθησαν οι συμμετοχές στις σειρές "Ο Πέτρος και τα κορίτσια του" και "Τα χαμένα γράμματα". Τις σεζόν 2001-2003 είχε τον πρωταγωνιστικό ρόλο στην καθημερινή δραματική σειρά "Απαγορευμένη Αγάπη" στο MEGA. Το 2005 συμμετείχε σε ένα επεισόδιο της σειράς 10η εντολή ενώ τις σεζόν 2005-2007 έλαβε μέρος στην κωμική σειρά Θα βρεις το δάσκαλό σου. Ακολούθησαν οι συμμετοχές του στις σειρές Οι ιστορίες του αστυνόμου Μπέκα, "Ιστορίες από την απέναντι όχθη", "Amore Mio", και Αληθινοί Έρωτες. Το 2014 έκανε μια guest εμφάνιση στον πέμπτο κύκλο της επιτυχημένης αμερικανικής σειράς Glee. Τη σεζόν 2015-2016 είχε έναν από τους πρωταγωνιστικούς ρόλους στον τρίτο κύκλο της σειράς Μπρούσκο.

### Κινηματογράφος
Έκανε το κινηματογραφικό του ντεμπούτο το 1995 στην ταινία "Το φτερό της μύγας". Το 2002 συμμετείχε στην ταινία του Danny Lerner "Big Apple" που ήταν και η πρώτη του συμμετοχή στον αμερικανικό κινηματογράφο. Το 2004 συμμετείχε στην ταινία "Ο παππούς και η γιαγιά" ενώ το 2007 στις ταινίες "Πρώτη φορά νονός" και "El Greco. Ακολούθησαν οι ταινίες "Λούφα και απαλλαγή: Ι4"(2008), "Σούλα έλα ξανά"(2009), " The Back-up Plan"(2010) και "The Kings of Mykonos"(2010).

### Επιχειρηματικότητα
Ο ηθοποιός διατηρεί το παραλιακό bar-restaurant "SantAnna" στη Μύκονο.

### Συγγραφή
Το 2013 αποφάσισε να ασχοληθεί με την συγγραφή παιδικών βιβλίων. Εκείνη τη χρονιά κυκλοφόρησε το πρώτο του βιβλίο με τίτλο *"Φιστίκιος ο Αιγινίτης"* . Ακολούθησαν δύο ακόμη βιβλία της ίδιας σειράς με τίτλους *"Φιστίκιος ο Αιγινίτης 2: Αρχαία Ελλάδα έχεις ταλέντο"* και *"Φιστίκιος ο Αιγινίτης 3: Η Φιστικιάδα"* μέσα στα επόμενα χρόνια.

## Φιλμογραφία
### Κινηματογράφος

### Τηλεόραση

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Μάρκος Σανούδος, κύριος της Γκρίφα

Ο **Μάρκος Σανούδος, κύριος της Γκρίφα**, μέλος του Οίκου των Σανούδων πήρε δώρο την ηγεμονία της Γκρίφα στην Άνδρο.
Ο Μάρκος Σανούδος ήταν δεύτερος γιος του Μάρκου Β΄ Σανούδου 3ου Δούκα του Αρχιπελάγους και μικρότερος αδελφός του Γουλιέλμου Α΄ Σανούδου 4ου Δούκα του Αρχιπελάγους.
Γιος του ήταν ο Γουλιέλμος Σανούδος, κύριος της Γκρίφα.

## Παραπομπές
 		


## Πηγές

*Mihail-Dimitri Sturdza, Dictionnaire Historique et Généalogique des Grandes Familles de Grèce, d'Albanie et de Constantinople, Paris: Sturdza, 1983

Κατηγορία:Οίκος των Σανούδων
Δημοψήφισμα για την ανεξαρτησία της Γιουγκοσλαβικής Δημοκρατίας της Μακεδονίας

Στις 8 Σεπτεμβρίου 1991 έλαβε χώρα δημοψήφισμα ανεξαρτησίας στην τότε γιουγκοσλαβική Δημοκρατία της Μακεδονίας. Εγκρίθηκε από το 96.4% των ψηφοφόρων ενώ η προσέλευση έφτασε το 75.7%. Σήμερα η Βόρεια Μακεδονία γιορτάζει την 8η Σεπτεμβρίου ως ημέρα Ανεξαρτησίας λόγω του δημοψηφίσματος, αν και νομιμοποιεί τη *συμμετοχή σε μελλοντική ένωση των πρώην μελών της [[Σοσιαλιστική Ομοσπονδιακή Δημοκρατία της Γιουγκοσλαβίας|Γιουγκοσλαβίας]]*.

## Προηγηθέντα γεγονότα
Στις 11 Νοεμβρίου του 1990 διεξήχθησαν οι πρώτες ελεύθερες πολυκομματικές εκλογές στην τότε ΣΔΜ της σοσιαλιστικής Γιουγκοσλαβίας με τη συμμετοχή 18 κομμάτων για τις 120 θέσεις της Συνέλευσης (*Собрание*), δηλαδή του κοινοβουλίου. Μια απο τις πρώτες ενέργειες της νέας πολυκομματικής Συνέλευσης ήταν να προβεί σε μία διακήρυξη κυριαρχίας της ΣΔΜ και στη συνέχεια, στις 7 Ιουνίου 1991, αποφάσισε το σβήσιμο (*бришење*) του όρου Σοσιαλιστική από την ονομασία της χώρας.

## Το δημοψήφισμα
Με απόφαση της Συνέλευσης, στις 8 Σεπτεμβρίου 1991 διεξήχθη δημοψήφισμα με το ερώτημα: 
*"Μήπως είστε για ένα κυρίαρχο και ανεξάρτητο κράτος της «Μακεδονίας» με το δικαίωμα να εισέλθει σε μια ένωση των κυρίαρχων κρατών της Γιουγκοσλαβίας;"
:ΝΑΙ----ΟΧΙ
:"Дали сте за суверена и самостојна држава Македонија со право да стапи во иден сојуз на суверените држави на Југославија?"
:ЗА----ПРОТИВ
Το δημοψήφισμα, το οποίο χαρακτηρίστηκε από την αποχή των Αλβανών της Βόρειας Μακεδονίας, ήταν θετικό με πολύ μεγάλη πλειοψηφία.

Τα τελικά αποτελέσματα του δημοψηφίσματος είχαν:

## Η απόσχιση
Με βάση τα αποτελέσματα του δημοψηφίσματος η Συνέλευση στις 17 Νοεμβρίου 1991 ανακηρύσσει το Σύνταγμα της χώρας ως την ανώτατη κρατικο-νομική πράξη του κράτους, ολοκληρώνοντας έτσι διαδικασία της απόσχισης από τη Γιουγκοσλαβία και τη δημιουργία ξεχωριστού κράτους. Το Βελιγράδι συνεργάστηκε και απέσυρε όλες τις ομοσπονδιακές γιουγκοσλαβικές δυνάμεις από τη χώρα και η απόσχιση ήταν ειρηνική και αναίμακτη.

## Παραπομπές


## Πηγές
*  

1991
Μακεδονια
Μπεχρούπιγια

[δεξιά|μικρογραφία|Μια ομάδα μπεχρούπιγια στο [Τζαϊπούρ του Ρατζαστάν, Ινδία]]
Οι **μπεχρούπιγια** ή **μπαχρούπιγια** (Ινδουστανικά: बहरूपिया ή بہروپیا) είναι ιμπρεσιονιστές στις παραδοσιακές τέχνες του θεάματος από την Ινδία, το Νεπάλ και το Μπαγκλαντές. Η τέχνη τους ήταν κάποτε δημοφιλής και διαδεδομένη, αλλά σήμερα είναι σε παρακμή και οι επαγγελματίες του ζουν σε συνθήκες φτώχειας. Κάποτε ήταν κοινό για τους μπεχρούπιγια να κάνουν μια δραματική είσοδο σε γάμους ή άλλες εκδηλώσεις ντυμένοι ως αστυνομικοί, ιερείς ή κάτι άλλο και να δημιουργούν αναταραχή. Το κοινωνικό πρότυπο που περιβάλλουν αυτές οι εμφανίσεις ήταν ότι οι μπεχρούπιγια συνήθως δεν έπαιρναν χρήματα, εάν τους έβρισκαν ως σωσίες. Ωστόσο, αν πετύχαιναν στο να πείσουν το κοινό για την ψεύτικη ταυτότητά τους, τότε θα το αποκάλυπταν και θα λάμβαναν λεφτά για να διασκεδάσει με την ομάδα.

Λόγω της πείρας τους με τη μεταμφίεση και μίμηση, οι καλοί μπεχρούπιγια προσλαμβάνονται ως κατάσκοποι από τους μεσαιωνικούς Ινδούς βασιλιάδες.

## Ετυμολογία και εναλλακτικές ονομασίες
Ο όρος μπεχρούπιγια προέρχεται από τις Σανσκριτικές λέξεις μπάχου (πολλά) και *ρουπ* (μορφή ή εμφάνιση). Ο κυρίως απαρχαιωμένος όρος νακκάλ (नक़्क़ाल ή نقّال, δηλαδή *μιμητής*) χρησιμοποιείται συχνά για τους μπεχρούπιγια. Μερικές φορές, οι μπεχρούπιγια είναι γνωστή και ως μασχάρα (मसख़रा ή مسخره, αραβικό δάνειο στα ινδουστανικά) ή μπαντ, που είναι οι παραδοσιακοί ηθοποιοί, χορευτές, παραμυθάδες και διασκεδαστές στην Ινδική υποήπειρο.

## Δείτε επίσης

*Μπαντ
*Νακκάλ

## Παραπομπές

Κατηγορία:Πολιτισμός της Ινδίας
Consortium in Amato

Το ***Consortium in Amato*** είναι ο δεύτερος δίσκος του συγκροτήματος Τα Παιδιά της Παλαιότητας από την Κέρκυρα, διάδοχου σχήματος των Κόρε. Ύδρο.. Κυκλοφόρησε σε CD τον Νοέμβριο του 2015 από την κερκυραϊκή L39, καθώς το εξώφυλλο του δίσκου είχε αποτελέσει αφορμή για τη λύση της συνεργασίας του συγκροτήματος με την Inner Ear, ενώ τον Απρίλιο του 2017 επανακυκλοφόρησε σε διπλό LP, με τρία επιπλέον τραγούδια. Το *Consortium in Amato* απέσπασε αξιοσημείωτη κριτική αναγνώριση και παρουσιάστηκε σε σειρά ζωντανών εμφανίσεων.

## Λίστα Κομματιών

**έκδοση CD:**

# "Επίκληση στο Νεαρό Βέρθερο" – 3:10
# "Σκύψε με Αγάπη" – 4:17
# "Τρέλανέ Μας κι Απόψε" – 3:58
# "Γάτοι" – 5:10
# "Ωδή στη Μυρσίνη που Έρχεται" – 3:02
# "Είδα στον Ύπνο Μου πως δεν την Αγαπούσα" – 3:47
# "Η Ποίηση που Γράψαμε Μαζί (28)" – 3:38
# "Είχα τα Νιάτα του Κάποτε (Η Νεότητα)" – 4:01
# "Ο Τζίμης" – 4:05
# "Πώς Έκλαψα Ξανά μετά από Χρόνια (βλέποντας μια αμερικάνικη ταινία) ή Το Μπλοκάκι" – 6:37
# "Το Μέλλον" – 4:13
# "Τα Γκοφρέ Σεντόνια" – 3:44
# "Το Μόνο Ψέμα που Αγαπώ" – 3:11
# "Κύκλοι" – 8:20

**έκδοση LP:**

*πλευρά Α&nbsp; (Ευγενίου Βουλγάρεως)*

# "Επίκληση στο Νεαρό Βέρθερο" – 3:10
# "Σκύψε με Αγάπη" – 4:17
# "Τρέλανέ Μας κι Απόψε" – 3:58
# "Γάτοι" – 5:10

*πλευρά Β&nbsp; (Νικηφόρου Θεοτόκη)*

# "Ωδή στη Μυρσίνη που Έρχεται" – 3:02
# "Είδα στον Ύπνο Μου πως δεν την Αγαπούσα" – 3:47
# "Η Ποίηση που Γράψαμε Μαζί (28)" – 3:38
# "Ο Τζίμης" – 4:05
# "Το Ροζιασμένο Χέρι" – 3:43

*πλευρά Γ&nbsp; (Αθανασίου Πολίτη)*

# "Είχα τα Νιάτα του Κάποτε (Η Νεότητα)" – 4:01
# "Πώς Έκλαψα Ξανά μετά από Χρόνια (βλέποντας μια αμερικάνικη ταινία) ή Το Μπλοκάκι" – 6:37
# "Το Μέλλον" – 4:13
# "Τα Γκοφρέ Σεντόνια" – 3:44
# "Το Μόνο Ψέμα που Αγαπώ" – 3:11

*πλευρά Δ&nbsp; (Τιμοθέου Τριβυζά)*

# "Κύκλοι" – 8:20
# "Ένα Ακόμα Ψέμα που Αγαπούσα" – 3:57
# "Το Μυστικό" – 4:06

Η αρίθμηση των τραγουδιών και στις δύο εκδόσεις είναι στο λατινικό σύστημα αναπαράστασης αριθμών, ενώ στην έκδοση βινυλίου οι ετικέτες των τεσσάρων πλευρών απεικονίζουν αντίστοιχα πορτρέτα Κερκυραίων ιεραρχών.

## Παραπομπές


## Εξωτερικοί σύνδεσμοι

* To ''Consortium in Amato'' στο Discogs
* To ''Consortium in Amato'' στο MusicBrainz
* To ''Consortium in Amato'' στο YouTube

Κατηγορία:Τα Παιδιά της Παλαιότητας (δισκογραφία)
Κατηγορία:Άλμπουμ του 2015
Κατηγορία:Άλμπουμ του 2017
Αμβρακία Αιτωλοακαρνανίας

Η **Αμβρακία** ή **Αμβρακιά** είναι ορεινό χωριό του νομού Αιτωλοακαρνανίας στην περιοχή του Θέρμου σε υψόμετρο 720 μέτρα

## Γεωγραφία
Η Αμβρακία βρίσκεται στις πλαγιές του όρους Παναιτωλικό, δυτικά του χείμαρρου Γιδομανδρίτη που καταλήγει στον Εύηνο ποταμό. Απέχει 19 χλμ. ΒΔ.-Β. από το Θέρμο και 49 χλμ. Δ.-ΒΔ. από το Αγρίνιο.

## Διοικητικά
Ως οικισμός αναφέρεται επίσημα το 1835 στο ΦΕΚ 19Α-07/12/1835 όταν ορίστηκε έδρα του τότε δήμου Αμβρακίας. Το 1845 σταμάτησε να είναι η έδρα του δήμου από τον οποίο αποσπάσθηκε το 1912 και ορίστηκε έδρα της κοινότητας Αμβρακίας. Σύμφωνα με το σχέδιο Καλλικράτης αποτελεί την τοπική Κοινότητα Αμβρακίας που υπάγεται στο δήμο Θέρμου και σύμφωνα με την απογραφή του 2011 έχει πληθυσμό 248 κατοίκους. Η κοινότητα είναι χαρακτηρισμένη ως αγροτικός ορεινός οικισμός, με έκταση 9,757 χμ² (2011).

### Πληθυσμός

## Εξωτερικοί σύνδεσμοι
* Αμβρακιά από τον ιστότοπο του δήμου Θέρμου

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Άγιος Αθανάσιος Αιτωλοακαρνανίας

Ο **Άγιος Αθανάσιος** είναι χωριό το οποίο βρίσκεται στα δυτικά του νομού Αιτωλοακαρνανίας στην περιοχή του Ξηρόμερου σε υψόμετρο 210 μέτρα. Απέχει 13 χλμ. ΒΔ.-Β. από τον Αστακό και 48,5 χλμ. Δ. από το Αγρίνιο. Ως οικισμός περιλαμβάνεται στις ελληνικές απογραφές από το 2001 όταν προσαρτήθηκε στο τότε τοπικό διαμέρισμα Αρχοντοχωρίου. Σύμφωνα με το σχέδιο Καλλικράτης, μαζί με το Αρχοντοχώρι και την Παλιόβαρκα αποτελούν την τοπική Κοινότητα Αρχοντοχωρίου που υπάγεται στο δήμο Ξηρομέρου και σύμφωνα με την απογραφή του 2011 δεν κατοικείται.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ξηρομέρου
Τρίπολις Λαρισαία

Η **Τρίπολις Λαρισαία** ήταν αρχαία πόλη στην Πελασγιώτιδα της Θεσσαλίας, στον Πηνειό ποταμό, που βρισκόταν περίπου 5 χλμ ανατολικά της Λάρισας.

Κατά τη διάρκεια του Τρίτου μακεδονικού Πολέμου, οι Ρωμαίοι, υπό τον Πόπλιο Λικίνιο κατασκήνωσαν εκεί κατά την προέλασή τους προς τη Λάρισα (171&nbsp;&#x3C0;.Χ.).

Η θέση της θεωρείται ότι βρίσκεται κοντά στον Πλατύκαμπο.

## Παραπομπές


## Πηγές
* Richard Talbert, *[[Barrington Atlas of the Greek and Roman World]]*, (), σελ. &#x20;55.

Κατηγορία:Πόλεις της αρχαίας Θεσσαλίας
Κατηγορία:Εγκαταλελειμμένοι οικισμοί στην Ελλάδα
Μπαρντονέκκια

Η **Μπαρντονέκκια** (ιταλικά *Bardonecchia*, γαλλικά *Bardonèche* ή *Bardonnèche*, οξιτανικά *Bardonecha*) είναι ιταλική πόλη και δήμος που βρίσκεται στην μητροπολιτική πόλη του Τορίνο, στην περιοχή Πεδεμόντιο, στο δυτικό τμήμα της κοιλάδας Σούζα. Αναπτύχθηκε από μικρό χωριό με τα έργα για τη Σιδηροδρομική Σήραγγα Φρέζους, την πρώτη διέλευση των Άλπεων. Η πόλη φιλοξένησε τους αγώνες σνόουμπορντ των Χειμερινών Ολυμπιακών Αγώνων του 2006.

Η πόλη, η οποία βρίσκεται περίπου 90 χιλιόμετρα από το Τορίνο στη διασταύρωση τεσσάρων κοιλάδων, περιβάλλεται από βουνά, συμπεριλαμβανομένων αρκετών των οποίων οι κορυφές ξεπερνούν τα 3.000 μ.

## Παραπομπές


## Εξωτερικοί σύνδεσμοι
* 

Κατηγορία:Δήμοι της Μητροπολιτικής Πόλεως του Τορίνο
Μάρκος Σανούδος, κύριος της Μήλου

Ο **Μάρκος Σανούδος**, κύριος (άρχοντας, αυθέντης) της Μήλου στην Λατινοκρατία ήταν μικρότερος γιος του Γουλιέλμου Α΄ Σανούδου. Τα μεγαλύτερα αδέλφια του ήταν: Νικόλαος Α΄ Σανούδος και Ιωάννης Α΄ Σανούδος, που όλοι τους διετέλεσαν Δούκες του Αρχιπελάγους. Με την άγνωστη σύζυγό του απέκτησε μια κόρη, την 
* Φιορέντσα Α΄ Σανούδου, κυρία της Μήλου, που σύζυγός της ήταν ο Φραγκίσκος Α΄ Κρίσπος ο 10ος Δούκας του Αρχιπελάγους και ο 1ος από τον Οίκο των Κρίσπων.

## Παραπομπές



## Πηγές

*Estratti degli Annali Veneti di Stefano Magno

Κατηγορία:Οίκος των Σανούδων
Κατηγορία:Ιταλοί ευγενείς
Άγιοι Ομολογητές

**Άγιοι Ομολογητές** αποκαλούνται οι **Άγιοι Γουρίας, Σαμωνάς και Άβιβος**. 

## Βίος
Ο Άγιος Γουρίας καταγόταν από τη Σαργωκητία και ο Άγιος Σαμώνας από τη Γαναδά. Λόγω του χριστιανικού τους έργου συνελήφθησαν από τον ηγεμόνα της Έδεσσας Αντωνίνο την εποχή των διωγμών επί Διοκλητιανού. Τους ζήτησε να αρνηθούν τον Χριστό. Όταν αρνήθηκαν και ομολόγησαν την πίστη τους βασανίστηκαν και αποκεφαλίσθηκαν.

Ο Άγιος Άβιβος έζησε μερικά χρόνια αργότερα. Καταγόταν από ένα χωριό της Έδεσσας, την Αποθελσαία. Ήταν ιεροδιάκονος την εποχή του Λικίνιου. Δίδασκε τον Χριστιανισμό και προσέλκυε πολλούς ειδωλολάτρες. Για τον λόγο αυτό ο ηγεμόνας Λυσανίας τον συνέλαβε, τον κρέμασε σε στύλο και τον έσχισε με σιδερένια νύχια. Ακολούθως τον οδήγησε έξω από την πόλη και τον έριξε μέσα σε φωτιά.

Η ορθόδοξη εκκλησία τιμάει την μνήμη τους στις 15 Νοεμβρίου κάθε έτους.

## Παραπομπές


## Υμνογραφία
**Ἀπολυτίκιον**

**Ἦχος δ’. Ταχὺ προκατάλαβε.**

Tριάδος ἰσάριθμοι τῆς Ὑπερθέου, σαφῶς Γουρίας καὶ Ἄβιβος καὶ Σαμωνᾶς ὁ κλεινός, ἔνθεοι ὑπάρχοντες ταύτην τοῖς ἀσεβέσιν ὡμολόγησαν ἅμα ἄθλων τὴν τρικυμίαν ἀβλαβῶς διελθόντες· καὶ νῦν ἡμᾶς κυβερνῶσιν ὅρμον πρὸς ἄκλυστον.

**Κοντάκιον**

**Ἦχος β’. Τὰ ἄνω ζητῶν.**

Ἐξ ὕψους σοφοί, τὴν χάριν κομισάμενοι, τῶν ἐν πειρασμοῖς, προΐστασθε πανεύφημοι· διὸ κόρην Ἅγιοι, ἐκ θανάτου πικροῦ ἐῤῥύσασθε· ὑμεῖς γὰρ ὄντως ὑπάρχετε, Ἐδέσσης ἡ δόξα, καὶ τοῦ κόσμου χαρά.

**Κάθισμα**

**Ἦχος α’. Τὸν τάφον σου Σωτὴρ.**

Τριάδος τῆς σεπτῆς, καταγγέλλοντες πίστιν, πολύθεον Σοφοί, τῶν εἰδώλων ἀπάτην, ἀνδρείως καθείλετε, ὡς τῆς πίστεως πρόμαχοι, κόρην ζῶσαν δέ, κατακλεισθεῖσαν ἐν τάφῳ, διεσώσατε, θανατηφόρου κινδύνου, ὑμᾶς μακαρίζουσαν.

**Ὁ Οἶκος**

Τῆς τοῦ ἐχθροῦ δουλείας με ῥῦσαι, Ἰησοῦ ζωοδότα, ταῖς τῶν σῶν ἀθλητῶν ἐντεύξεσι δυσωπούμενος, ὅπως ἀδούλωτον κεκτημένος, τῶν παθῶν τὴν ψυχὴν καὶ τὸ σῶμα, ἀνευφημῶ τὴν αὐτῶν ὀξυτάτην βοήθειαν· προφθάσαντες γάρ, τοῦ θανάτου ἐρρύσαντο κράζουσαν τὴν κόρην, ἣν περ παρέθετο ἐκβοῶσα ἡ μήτηρ τοῖς μάρτυσιν· Ὑμεῖς ὄντως ὑπάρχετε, Ἐδέσσης ἡ δόξα, καὶ τοῦ κόσμου χαρά.

## Πηγές
*
*
*

Κατηγορία:Άγιοι της Ορθόδοξης Εκκλησίας
Κατηγορία:Άγιοι της Ρωμαιοκαθολικής Εκκλησίας
Γουλιέλμος Σανούδος, κύριος της Γκρίφα

Ο **Γουλιέλμος Σανούδος, κύριος της Γκρίφα** (*Guglielmazzo Sanudo*, πέθανε μεταξύ 1349 - 1362) κληρονομικός Κύριος της Γκρίφα ενος κληρονομικού φεουδαρχικού δώρου στην Άνδρο ήταν γιος και διάδοχος του Μάρκου Σανούδου, λόρδου της Γκρίφα.
Γιος του ήταν ο Νικόλαος Β΄ Σανούδος Σπετσαμπάντα επόμενος κύριος της Γκρίφα και δεύτερος σύζυγος της δεύτερης εξαδέλφης του Φιορέντσα Σανούντο. Με τον γάμο του ο Νικόλαος Σπετσαμπάντα έγινε 8ος Δούκας της Νάξου σαν βασιλικός σύζυγος της Φιορέντσας της 7ης Δούκισσας του Αρχιπελάγους.
 
## Παραπομπές
 		


## Πηγές

*Mihail-Dimitri Sturdza, Dictionnaire Historique et Généalogique des Grandes Familles de Grèce, d'Albanie et de Constantinople, Paris: Sturdza, 1983
*Miller, William. The Latins in the Levant: A History of Frankish Greece (1204–1566). London: 1908.

Κατηγορία:Οίκος των Σανούδων
Χορεία

Η **Χορεία** είναι κυκλικός χορός που συνοδεύεται από τραγούδι (βλέπε ελληνική χορωδία, *χορός*) στην αρχαία Ελλάδα. Ο Όμηρος αναφέρεται σε αυτό το χορό στην *[[Ιλιάδα]]*.

Ένας αριθμός συνωνύμων της χορείας χρησιμοποιείται για κυκλικούς χορούς σε άλλες χώρες:

* Χοροβόντ, Ρωσία
* Χόρα (Xopa, *Khora*), στην Ουκρανία, Ρουμανία και Μολδαβία
* Χόρο, Βουλγαρία
* Όρο, στη Βόρεια Μακεδονία
* Κολό, στη Βοσνία, Κροατία, Σερβία και Μαυροβούνιο
* Βάλε, στην Αλβανία

## Δείτε επίσης

*Ράσα λίλα
*Ελληνικός χορός
*Ταναμπάτα

## Παραπομπές

* Calame, Claude. 2001. *Choruses of Young Women in Ancient Greece: Their Morphology, Religious Role, and Social Functions.* Trans. Derek Collins and Janice Orion. Rev. ed. Lanham: Rowman & Littlefield. .
* Ley, Graham. 2007. *The Theatricality of Greek Tragedy: Playing Space and Chorus.* Chicago and London: U of Chicago P. .

Κατηγορία:Αρχαίο ελληνικό θέατρο
Κατηγορία:Αρχαίοι ελληνικοί χοροί
Άγιος Γεώργιος Δεσκάτης

*Για οικισμό με το ίδιο όνομα στο νομό Γρεβενών δείτε: [[Άγιος Γεώργιος Γρεβενών]]

Ο *'Άγιος Γεώργιος''' είναι χωριό του νομού Γρεβενών το οποίο βρίσκεται στα νοτιοανατολικά όρια του νομού με το νομό Τρικάλων. Απέχει 10  χλμ. ΝΔ. από τη Δεσκάτη και 57 χλμ. ΝΑ. από τα Γρεβενά. Σύμφωνα με το σχέδιο Καλλικράτης, μαζί με τη Δεσκάτη, το Γήλοφο και το Διασελλάκι αποτελούν τη δημοτική κοινότητα Δεσκάτης που ανήκει στην δημοτική ενότητα Δεσκάτης του Δήμου Δεσκάτης και σύμφωνα με την απογραφή του 2011 δεν έχει μόνιμους  κατοίκους.

## Παραπομπές


Κατηγορία:Δήμος Δεσκάτης
Κατηγορία:Χωριά της περιφερειακής ενότητας Γρεβενών
Κλειστό Γυμναστήριο Απόλλωνα Πάτρας

Το **Κλειστό Γυμναστήριο του Απόλλων Πάτρας** είναι ένα αθλητικό κέντρο που αποτελεί έδρα των τμημάτων (μπάσκετ και βόλλεϋ) του Α.Σ. Απόλλων Πατρών και η σάλα του έχει χωρητικότητα 3.500 θέσεων. Βρίσκεται στην συνοικία Περιβόλα της Πάτρας επί της οδού *Αριστοτέλους* και σε απόσταση περί των 6 χιλιομέτρων από το κέντρο της πόλης. Κατασκευάστηκε το 1992 και ανήκει στον ερασιτέχνη Απόλλων Πάτρας.
 
Ο αγωνιστικός χώρος του γηπέδου έχει διαστάσεις 34μ. x 22μ. με ύψος 15μ., και μπορεί να φιλοξενήσει αγώνες μπάσκετ και βόλεϋ. Έχει δάπεδο παρκέ και φωτισμό 1.600 λουξ. Διαθέτει ακόμα αίθουσα γυμναστικής, ιατρείο, αποθεραπευτήριο-μασάζ, σύγχρονα αποδυτήρια, αίθουσα συσκέψεων, αίθουσα VIP΄s, γραφεία, και δημοσιογραφικά θεωρεία, ενώ επίσης και χώρο στάθμευσης (πάρκινγκ).

Το γήπεδο έχει φιλοξενήσει το Ελληνικό All-Star Game του 2013, όπου στον αγώνα του οποίου μεταξύ των Ελλήνων και των ξένων παικτών, η ομάδα των ξένων αναδείχτηκε νικήτρια με σκορ 131–125 και με MVP τον Μπρεντ Πέτγουεϊ.

Πολύ κοντά στο χώρο του γηπέδου βρίσκονται οι εγκαταστάσεις του Ελληνικού Ανοικτού Πανεπιστημίου (διοίκηση κ.α.).

μικρογραφία|κέντρο|Πανοραμική άποψη του εσωτερικού του κλειστού γυμναστηρίου.

## Παραπομπές


## Εξωτερικοί σύνδεσμοι
* Stadia.gr - Κλειστό Απόλλωνα Πατρών. 
* Gipeda.gr - Κλειστό Περιβόλας. 
* Επίσημος ιστότοπος Απόλλωνα Πάτρας (apollonpatras.gr) - Εγκαταστάσεις: Κλειστό Γήπεδο. 

Κατηγορία:Κλειστά στάδια στην Ελλάδα
Κατηγορία:Γήπεδα καλαθοσφαίρισης στην Ελλάδα
Κατηγορία:Γήπεδα πετοσφαίρισης στην Ελλάδα
Κατηγορία:Αθλητικές εγκαταστάσεις στην Πάτρα
Κατηγορία:Δήμος Πατρέων
Άνω Καρυώτες Σαμοθράκης

Οι **Άνω Καρυώτες** είναι οικισμός της Σαμοθράκης. Σύμφωνα με την απογραφή του 2011, ο πληθυσμός του ανέρχεται στους 22 κατοίκους.

## Γενικά στοιχεία
Ο οικισμός είναι κτισμένος σε υψόμετρο 70 μέτρων και βρίσκεται απλωμένος σε κατάφυτη περιοχή κοντά στους πρόποδες του όρους Σάος με θέα προς τη θάλασσα, ενώ απέχει 10 χιλιόμετρα βορειοανατολικά της Χώρας. Ως ανεξάρτητος οικισμός αναφέρονται για πρώτη φορά στην απογραφή του 1961. Διοικητικά, υπήχθη αρχικά στην κοινότητα Σαμοθράκης και αργότερα στον δήμο Σαμοθράκης, ο οποίος μέχρι το 1997 ανήκε στην ομώνυμη επαρχία. Κοντά στους Άνω Καρυώτες βρίσκονται καταρράκτες.

## Απογραφές πληθυσμού

## Παραπομπές


Κατηγορία:Σαμοθράκη
Κατηγορία:Χωριά της περιφερειακής ενότητας Έβρου
Σέρο Αμπραχαμιάν

Ο **Σέρο (Σεροβπέ) Αμπραχαμιάν** (1949 -1983) ήταν Έλληνας σχεδιαστής μόδας. Τον είχαν αποκαλέσει «*ο διεθνής της ελληνικής μόδας*».

## Βιογραφικό
Γεννήθηκε στη Θεσσαλονίκη το 1950 και ήταν γιος του ποδοσφαιριστή Βαχάκν Αμπραχαμιάν, ο οποίος ήταν μέλος της ομάδας του Άρη, που κέρδισε το πρωτάθλημα Ελλάδας, το 1946.

Σπούδασε στη Σχολή Βελουδάκη, στην Αθήνα και το 1970 ανακηρύχθηκε ο καλύτερος Έλληνας σχεδιαστής μόδας σε διαγωνισμό του περιοδικού ΓΥΝΑΙΚΑ. Την ίδια χρονιά κέρδισε τη τρίτη θέση στο φεστιβάλ μόδας *Eurofashion 1970*, που διεξήχθη στο Άμστερνταμ. Το 1972 ενώ σπούδαζε στο Παρίσι βραβεύτηκε ως ο τρίτος καλύτερος νέος στιλίστας σε διαγωνισμό που διοργάνωσε η  Ένωση Γαλλικών Μπουτίκ και το Σαλόνι του Πρετ α πορτέ σε συνεργασία με διάφορα περιοδικά.

Το 1974 -1975 εργάστηκε ως σχεδιαστής στην Αμερική. Στη συνέχεια επέστρεψε στη γαλλική πρωτεύουσα όπου ειδικεύτηκε σε διάφορα είδη ενδύματος (δερμάτινο, πλεχτό και γούνινο) και ανέλαβε τη διεύθυνση τμημάτων διαφόρων οίκων, που είχαν πελάτες στην Αμερική και τη Γερμανία. Ήταν μέλος των Ηνωμένων Γάλλων Στιλίστ. Το 1978 γύρισε στην Ελλάδα και συνεργάστηκε με εξαγωγικές μονάδες ως ανεξάρτητος στιλίστας. Το ατελιέ του βρισκόταν στην Λεωφόρο Νίκης 33, στην παραλία της Θεσσαλονίκης. Υπήρξε φίλος του Γιάννη Τσαρούχη,  της Μελίνας Μερκούρη, του Αλέξανδρου Ιόλα και του Μάνου Χατζιδάκι.
Πέθανε στις 20 Ιουλίου 1983 στο νοσοκομείο Μεμόριαλ, στην Νέα Υόρκη από Aids. Κηδευτηκε στο Αρμένικο κοιμητηριο της Θεσσαλονίκης.

Ο Σέρο Αμπραχαμιάν είχε πει για τη μόδα: «*...δεν με βρίσκει σύμφωνο μια αντίληψη που τείνει να γίνει καθεστώς: αυτή που αναφέρεται στην περίφημη «ελληνική μόδα». Φοβάμαι ότι η έως τώρα χρήση της «ελληνικότητας» ως ιδιόμορφου χαρακτηρισμού υποβιβάζει την οποιαδήποτε δημιουργία σε φολκλόρ. Ο μόνος τρόπος για να αποφύγουμε την παγίδα του φολκλόρ είναι να αξιοποιήσουμε δημιουργικά την έμπνευσή μας, σε βαθμό που να κάνουμε πράγματα ελληνικά έτσι όπως είναι γαλλικό ό,τι κάνουν οι γάλλοι σχεδιαστές, αμερικάνικα όσα κάνουν οι αμερικανοί συνάδελφοί τους κ.ο.κ. Με άλλα λόγια, πράγματα που -χωρίς να παραγνωρίζουν την αξιοποίηση του ιδιαίτερου ‘χρώματος’- να μένουν στο τέλος διεθνή, άρα προορισμένα για παντού...*».

## Παραπομπές


Κατηγορία:Έλληνες σχεδιαστές μόδας
Κλειστό γυμναστήριο Παναχαϊκής

Το **Κλειστό Γήπεδο Παναχαϊκής** είναι γυμναστήριο που μπορεί να φιλοξενήσει αγώνες μπάσκετ και βόλλεϋ καθώς και -με την τοποθέτηση ρινγκ- αγώνες μαχητικών αθλημάτων όπως η πυγμαχία, ενώ αποτελεί την έδρα των αντίστοιχων τμημάτων της Παναχαϊκής Γ.Ε.

Κατασκευάστηκε το 1984 και βρίσκεται στην συνοικία Αγυιά της Πάτρας, δίπλα ακριβώς στο Στάδιο Παναχαϊκής «Κώστας Δαβουρλής». Έχει χωρητικότητα περίπου 500 θέσεων. Ανήκει εξ ολοκλήρου στην ερασιτεχνική Παναχαική.

Διαθέτει παρκέ δάπεδο, αποδυτήρια, κερκίδα με πλαστικά καθίσματα, φωτισμό led, ηλεκτρονικό πίνακα, κ.α.

## Δείτε επίσης
* Παναχαϊκή Γ.Ε.
* Στάδιο Παναχαϊκής

## Εξωτερικοί σύνδεσμοι
* Foursquare.com - Κλειστό Γυμναστήριο Παναχαϊκής.

Κατηγορία:Παναχαϊκή Γ.Ε.
Κατηγορία:Κλειστά στάδια στην Ελλάδα
Κατηγορία:Γήπεδα καλαθοσφαίρισης στην Ελλάδα
Κατηγορία:Γήπεδα πετοσφαίρισης στην Ελλάδα
Κατηγορία:Αθλητικές εγκαταστάσεις στην Πάτρα
Κατηγορία:Δήμος Πατρέων
Καρδιοχειρουργική

Η **καρδιοχειρουργική** ή **καρδιαγγειακή χειρουργική** είναι χειρουργική επέμβαση στην καρδιά ή σε μεγάλα αγγεία που εκτελούνται από καρδιακούς χειρουργούς. Συχνά χρησιμοποιείται για τη θεραπεία επιπλοκών της ισχαιμικής καρδιοπάθειας (για παράδειγμα, με εμβολιασμό μπαϊπάς στεφανιαίας αρτηρίας) για τη διόρθωση των συγγενών καρδιακών παθήσεων. ή για τη θεραπεία της βαλβιδικής καρδιακής νόσου από διάφορες αιτίες, συμπεριλαμβανομένης της ενδοκαρδίτιδας, της ρευματικής καρδιακής νόσου και της αθηροσκλήρωσης. Περιλαμβάνει επίσης τη μεταμόσχευση καρδιάς.

## Περαιτέρω ανάγνωση
* 

## Εξωτερικοί σύνδεσμοι
* 
* 

Κατηγορία:Χειρουργική
Κατηγορία:Καρδιά
Δροσερό (αποσαφήνιση)

Με το όνομα **Δροσερό** συναντώνται οι παρακάτω οικισμοί της Ελλάδας:

* Δροσερό Κοζάνης
* Δροσερό Τρικάλων
* Δροσερό Ξάνθης
* Δροσερό Πέλλας

και με παρόμοια ονομασία:
* Δροσερή Κέρκυρας

Κατηγορία:Αποσαφηνίσεις ελληνικών τοπωνυμίων
Γενισεχίρ (αποσαφήνιση)

Η ονομασία **Γενισεχίρ** μπορεί να αναφέρεται σε:

* Γενισεχίρ, στον σύγχρονο τομέα της Άγκυρας
* Γενισεχίρ, επαρχία της Τουρκίας
* Γενισεχίρ (ΤΔΒΚ), συνοικία στην ΤΔΒΚ

## Δείτε ακόμη
* Νεβσεχίρ, με μία παρόμοια ετυμολογία στην Τουρκική Γλώσσα

Κατηγορία:Αποσαφήνιση
Αγία Σοφία (συνοικία Λευκωσίας)

Η **Αγία Σοφία** () είναι συνοικία του Δήμου Λευκωσίας. Το έδαφος της συνοικίας ανήκει εκ του νόμου (de jure) στην Κυπριακή Δημοκρατία και υπάγεται διοικητικά στην Επαρχία Λευκωσίας. Ωστόσο, μετά την τουρκική εισβολή του 1974 ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Τοποθεσία
Στα βόρεια συνορεύει με το Αμπντί Τσαούς, στα βορειοανατολικά με το Γενί Τζαμί, στα ανατολικά με το Χαϊδάρ Πασά, στα νοτιοανατολικά με τον Άγιο Κασσιανό και την Χρυσαλινιώτισσα, στα νότια με την Ομεριέ και τη Φανερωμένη και στα δυτικά με την Ιπλίκ Παζάρ-Κορκούτ Εφέντι.

## Πληθυσμός
Η Αγία Σοφία απογραφόταν ξεχωριστά σε μερικές από τις απογραφές πληθυσμού που πραγματοποιήθηκαν στην Κύπρο. Στις απογραφές του 1931, του 1960 και του 1973 δεν απογράφεται ξεχωριστά. Μετά την τουρκική εισβολή του 1974 δεν πραγματοποιήθηκε απογραφή στη συνοικία από την Κυπριακή Δημοκρατία, αφού το έδαφος της δεν ελέγχεται από αυτήν. Ο πίνακας που ακολουθεί παρουσιάζει τον πληθυσμό της Αγίας Σοφίας όπως καταγράφηκε στις απογραφές πληθυσμού στις οποίες εμφανίζεται.

## Ναός Αγίας Σοφίας
Στη συνοικία της Αγίας Σοφίας υπάρχει ένα μεγαλοπρεπές κτίριο, το οποίο κατασκευάστηκε την περίοδο της Φραγκοκρατίας. Αρχικά, είχε κατασκευαστεί μια μικρή εκκλησία κατά τα Βυζαντινά χρόνια. Σύμφωνα με την παράδοση, η Αυτοκράτειρα Θεοδώρα, η οποία είχε καταγωγή από την Κύπρο, έπεισε τον Αυτοκράτορα Ιουστινιανό να κατασκευάσει την μικρή εκκλησία και να του δώσει το ίδιο όνομα με τον ναό της Αγίας Σοφίας στην Κωνσταντινούπολη.

Την εποχή της Φραγκοκρατίας, οι Φράγκοι γκρέμισαν τον ναό (1209 μ.Χ.) και κατασκεύασαν στη θέση του ένα μεγαλύτερο με το ίδιο όνομα (1232 μ.Χ.).

Μετά την έναρξη της Τουρκοκρατίας στην Κύπρο το 1571 μ.Χ., ο ναός μετατράπηκε σε τέμενος. Ονομαζόταν *Τέμενος Αγίας Σοφίας*, έως το 1954 που μετονομάστηκε σε Τέμενος Σελιμιγιέ.

## Παραπομπές


Κατηγορία:Συνοικίες Δήμου Λευκωσίας
Σελιμιγιέ
Κάτω Καρυώτες Σαμοθράκης

Οι **Κάτω Καρυώτες,** επίσημα **Κάτω Καρυώται,** είναι πεδινός οικισμός της Σαμοθράκης σε υψόμετρο 99 μέτρων .

## Γεωγραφία - αξιοθέατα
Οι Κάτω Καρυώτες βρίσκονται στα βόρεια του νησιού, ανάμεσα στην Παλαιόπολη και Θέρμα, απλωμένοι σε κατάφυτη περιοχή από πλατάνια, καστανιές, κερασιές, σφενδάμια, βελανιδιές και αγριοαχλαδιές, κοντά στους πρόποδες του όρους Σάος και έχουν θέα στη θάλασσα. Από το χωριό περνάει η επαρχιακή οδός Καμαριώτισσας - Πηγών Σαμοθράκης και απέχουν περίπου 9 χιλιόμετρα βορειοανατολικά από τη Χώρα. Στα δυτικά του έχουν βρεθεί περίβολος μεσαιωνικού οικισμού και στη τοποθεσία "Γαλατιανή" ερείπια εξωκλησιού.

## Διοικητικά - πληθυσμιακά
Ως οικισμός αναγνωρίστηκε επίσημα το 1961. Σύμφωνα με το σχέδιο Καλλικράτης ανήκει στο δήμο Σαμοθράκης και με την απογραφή του 2011 έχει πληθυσμό 41 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Σαμοθράκη
Κατηγορία:Χωριά της περιφερειακής ενότητας Έβρου
Υπολειπόμμενα νευρωνικά δίκτυα

Ένα **υπολειπόμενο νευρωνικό δίκτυο** είναι ένα τεχνητό νευρωνικό δίκτυο που χτίζονται βάσει κατασκευών αγνώστων από τα πυραμιδικά κύτταρα στον εγκεφαλικό φλοιό. Τα υπολειπόμενα νευρωνικά δίκτυα το κάνουν αυτό χρησιμοποιώντας υπερπηδούσες συνδέσεις ή συντομεύσεις γα να πηδούν κάποια στρώματα. Το πρωταρχικό μοντέλο αναφέρεται σε απλά μοντέλα υπολειπόμενου νευρωνικού δικτύου όπου η σύνδεση υπερπηδά μόνο ένα στρώμα.

Κατηγορία:Κυτταρολογία
Σελιμιγιέ

Με την ονομασία **Σελιμιγιέ** είναι γνωστά:

* Στρατώνας Σελιμιγιέ, στην Κωνσταντινούπολη
* Σελιμιγιέ (Αττάλεια), χωριό στην Επαρχία Αττάλεια στην Τουρκία
* Σελιμιγιέ (Μαρμαρίς), χωριό στην Επαρχία Μαρμαρίς στην Τουρκία
* Σελιμιγιέ (Μούγλων), χωριό στην Επαρχία Μούγλων στην Τουρκία
* Τέμενος Σελιμιγιέ στην Αδριανούπολη
* Τέμενος Σελιμιγιέ στη Λευκωσία, και η ομώνυμη συνοικία
Άγιοι Κωνσταντίνος και Ελένη (συνοικία Λευκωσίας)

Οι **Άγιοι Κωνσταντίνος και Ελένη** είναι συνοικία του Δήμου Λευκωσίας.

## Τοποθεσία
Στα βόρεια και ανατολικά συνορεύει με την Παναγία (Παλλουριώτισσα), στα νότια με την Αγλαντζιά και στα δυτικά με τον Άγιο Αντώνιο.

## Ιστορία
Αρχικά, η περιοχή της συνοικίας Αγίων Κωνσταντίνου και Ελένης άνηκε στο Συμβούλιο Βελτιώσεως Παλλουριώτισσας, το οποίο στις 29 Μαρτίου 1968 ενσωματώθηκε στον Δήμο Λευκωσίας. Την 1η Αυγούστου 1977 η συνοικία της Παλλουριώτισας διαχωρίστηκε σε δύο συνοικίες: στη συνοικία Αγίων Κωνσταντίνου και Ελένης και στη συνοικία Παναγίας.

## Πληθυσμός
Ο πίνακας που ακολουθεί παρουσιάζει τον πληθυσμό των Αγίων Κωνσταντίνος και Ελένη όπως καταγράφηκε στις απογραφές πληθυσμού που έγιναν στην Κύπρο.




## Παραπομπές

Κατηγορία:Συνοικίες Δήμου Λευκωσίας
Άγιος Ανδρέας (συνοικία Λευκωσίας)

Ο **Άγιος Ανδρέας** είναι συνοικία του Δήμου Λευκωσίας.

## Τοποθεσία
Στα βόρεια συνορεύει με το Αράπ Αχμέτ, στα βορειοανατολικά με το Καραμανζαντέ, στα ανατολικά με το Νεμπετχανέ και το Ταμπακχανέ, στα νότια με τον Τρυπιώτη, τους Άγιους Ομολογητές και την Έγκωμη και στα δυτικά με τον Άγιο Γεώργιο (Δήμος Αγίου Δομετίου) και τον Άγιο Παύλο (Δήμος Αγίου Δομετίου).

## Ιστορία
Την περίοδο της Αγγλοκρατίας ο Άγιος Ανδρέας ονομαζόταν *Τοπ Χανέ Μετσιδί*. Είχε δύο κοινοτάρχες, ένα Έλληνα και ένα Τούρκο. Μετά από αίτημα του Έλληνα κοινοτάρχη, το οποίο προσυπέγραψε και ο Τούρκος κοινοτάρχης, προς τη βρετανική διοίκηση της Κύπρου, η συνοικία μετονομάστηκε σε *Άγιος Ανδρέας*.

Έως το 1945 στην περιοχή υπήρχαν λίγα σπίτια και ο πληθυσμός ήταν λίγος. Στη συνέχεια η περιοχή γνώρισε μεγάλη οικιστική και πληθυσμιακή ανάπτυξη.

## Πληθυσμός
Ο πίνακας που ακολουθεί παρουσιάζει τον πληθυσμό του Αγίου Ανδρέα όπως καταγράφηκε στις απογραφές πληθυσμού που έγιναν στην Κύπρο.




## Σημεία ενδιαφέροντος
Στη συνοικία Αγίου Ανδρέα βρίσκονται:

*το κτίριο της Βουλής των Αντιπροσώπων
*το  Δημοτικό Θέατρο Λευκωσίας
*το Κυπριακό Μουσείο
*τα Δικαστήρια Λευκωσίας (Ανώτατο Δικαστήριο Κύπρου, Επαρχιακό Δικαστήριο Λευκωσίας)
*οι Δημοτικοί κήποι της Λευκωσίας
*η Πύλη Πάφου
*η Καστελιώτισσα

## Παραπομπές


Κατηγορία:Συνοικίες Δήμου Λευκωσίας
Ίρμα Τέστα

Η **Ίρμα Τέστα** (ιταλικά: Irma Testa, γεννημένη στις 28 Δεκεμβρίου 1997) είναι Ιταλή πυγμάχος. Αγωνίστηκε στο τουρνουά ελαφριού βάρους γυναικών στους θερινούς Ολυμπιακούς Αγώνες του 2016 στο Ρίο ντε Τζανέιρο της Βραζιλίας.

Συμμετείχε στους Ολυμπιακούς Αγώνες Νέων 2014 στη Ναντσίνγκ της Κίνας, όπου κέρδισε το αργυρό μετάλλιο στη κατηγορία των 51 κιλών.

## Παραπομπές


Κατηγορία:Ιταλοί αθλητές
Άγιος Αντώνιος (συνοικία Λευκωσίας)

Ο **Άγιος Αντώνιος** είναι συνοικία του Δήμου Λευκωσίας.

## Τοποθεσία
Στα βόρεια συνορεύει με την Ομεριέ, τον Άγιο Ιωάννη και το Τακτελκαλέ, στα βορειοανατολικά με την Παναγία, στα ανατολικά με τους Αγίους Κωνσταντίνο και Ελένη, στα νότια με την Αγλαντζιά, στα νοτιοδυτικά με τους Άγιους Ομολογητές, στα δυτικά με τον Τρυπιώτη και στα βορειοδυτικά με τον Άγιο Σάββα.

## Πληθυσμός
Ο πίνακας που ακολουθεί παρουσιάζει τον πληθυσμό του Αγίου Αντωνίου όπως καταγράφηκε στις απογραφές πληθυσμού που έγιναν στην Κύπρο.




## Παραπομπές

Κατηγορία:Συνοικίες Δήμου Λευκωσίας